pythainlp/thai-wiki-dataset-v4 huggingface dataset:
ขั้นตอนวิธีบอยเออร์–มัวร์–ฮอร์สพูล

การจับคู่สตริงแบบฮัวส์ปัวร์.
การจับคู่สตริงแบบฮัวส์ปัวร์ หรือ Boyer-Moore-Horspool เป็นอัลกอริทึมที่ใช้ในการจับคู่สตริง (String Matching) ด้วยการเปรียบเทียบ pattern จากทางด้านขวาไปด้านซ้าย มีการปรับปรุงมาจาก Boyer Moore โดยเลือกใช้ Bad-Charactor เฉพาะ Last occurrence (การเกิดขึ้นครั้งสุดท้าย)
การเลื่อนตำแหน่ง.
จะมีการสร้าง Bad Match Table โดย 
จำนวนครั้งที่เลื่อน = ความยาวของ Pattern - ตำแหน่งของตัวอักษร - 1
ตัวอย่างของการทำงาน.
Text : [a, b, a, b, a, b, c, a, c]
Pattern : [b, a, c, c, a] 
เนื่องจากตัวที่ไม่ตรงกันกับ Text คือ c และ มี a ปรากฏใน Pattern จึงทำการเลื่อนตำแหน่งให้ a ใน Patern ตรงกับ a ใน Text โดยมีจำนวนครั้งการเลื่อน = 5 - 1 - 1 = 3
Text : [a, b, a, b, a, b, c]
Pattern : [b, a, c, c, a]
ความซับซ้อนของการทำงาน.
Worst-case จะเป็นกรณีที่มีการเลื่อนของตัวอักษรถัดไปน้อย จะมีตวามซับซ้อนเป็น O(nm)
Best-case จะคล้ายกับของ Boyer-Moore ซึ่งก็คือ หากไม่มีตัวอักษรอยู่เลย จะส่งผลให้เกิดการเปลี่ยนแปลงด้วยความยาวของ pattern (m) จะมีความซับซ้อนเป็น O(n/m)
Code Python ของ การจับคู่สตริงแบบฮัวส์ปัวร์.
def horspool(text,pattern):
 len_text = len(text)
 len_pattern = len(pattern)
 results = []
 if len_pattern>len_text or len_text==0 or len_pattern==0:
 return results
 table = {index: len_pattern for index in range(256)} 
 for index, char in enumerate(pattern): 
 table[ord(char)] = len_pattern - index - 1
 index = 0
 while index <= len_text - len_pattern:
 skip = 0
 text_part = text[index:index + len_pattern][::-1]
 for index2, current_char in enumerate(text_part):
 if pattern[len_pattern - index2 - 1] != current_char:
 skip = table[ord(current_char)]
 break
 else:
 results.append(index)
 skip = 1
 index += skip
 return results
แหล่งอ้างอิง.
kagan94 Boyer Moore Horspool algorithm[] ค้นหาเมื่อ 25 มีนาคม 2561
Nelson Rush BOYER-MOORE-HORSPOOL STRING SEARCHING ค้นหาเมื่อ 28 มีนาคม 2561
mtu Space and Time Tradeoffs ค้นหาเมื่อ 28 มีนาคม 2561
ต้นไม้นิพจน์ทวิภาค

ต้นไม้พิจน์ทวิภาค  เป็นต้นไม้แบบไบนารี (Binary Tree) ที่มีการสร้างขึ้นจากตัวกระทำ (operand) และ เครื่องหมาย (operators) ทางคณิตศาสตร์ของนิพจน์ โดยการวางตัวกระทำที่ leaf node และวางเครื่องหมายไว้ที่ root node
การสร้าง Expression Tree.
จะมีการนำ Postfix Expression มาใช้ในการทำ Expression tree 
Code ของ Expression Tree.
class ExpressionTree:
 def __init__(self , value):
 self.value = value
 self.left = None
 self.right = None
def isOperator(char):
 if (char == '+' or char == '-' or char == '*'
 or char == '/' or char == '^'):
 return True
 else:
 return False
def buildTree(postfix):
 stack = []
 for char in postfix :
 if not isOperator(char):
 t = ExpressionTree(char)
 stack.append(t)
 else:
 t = ExpressionTree(char)
 t1 = stack.pop
 t2 = stack.pop
 t.right = t1
 t.left = t2
 stack.append(t)
 t = stack.pop
 return t
def inorder(t):
 alist = []
 if t is not None:
 alist.append(t.value)
 alist = inorder(t.left) + alist + inorder(t.right)
 return alist
ต้นไม้เซกเมนต์

ต้นไม้เซกเมนต์  เป็นโครงสร้างข้อมูลชนิดหนึ่งมีลักษณะเป็นต้นไม้ทวิภาค (Binary Tree) ที่มีจุดเด่นในการเก็บ และ ถามข้อมูลเป็นช่วงมีขนาดคงที่ เมื่อโครงสร้างของข้อมูลถูกสร้างขึ้น โครงสร้างของไฟล์จะไม่สามารถเปลี่ยนแปลงได้ แต่สามารถปรับปรุงค่าของโหนดได้
โดยรากของ Segment Tree แสดงถึง Array ทั้งหมด A[0 : N - 1] จากนั้นจะแบ่งออกเป็นสองส่วน โดยทางด้านซ้ายจะมีการเก็บข้อมูลในช่วง A[0 : (N-1)/2] และทางด้านชวาจะเก็บข้อมูลในช่วง A[((N-1)/2) + 1 : (N-1)]
การดำเนินการ.
Update.
เพื่อปรับปรุงองค์ประกอบของ Array และ สะท้อนถึงการเปลี่ยนแปลงที่สอดคล้องกันในโครงสร้างของ Segment Tree สามารถดำเนินการได้โดย ค้นหาใบที่มีองค์ประกอบเพื่อการอัปเดต ซึ่งสามารถทำได้โดยไปที่ด้านซ้ายหรือด้านขวาของ Node ตามช่วงเวลาที่มีองค์ประกอบ เมื่อพบใบแล้วจะมีการปรับปรุงเปลี่ยนแปลงที่สอดคล้องกันในเส้นทางจากใบนั้นไปยังราก ซึ่งผลรวมของธาตุจากดัชนี l ถึง r โดยที่ 0 <= l <= r <= n-1
แบบสอบถาม.
ในการดำเนินการนี้เราสามารถสืบค้นในช่วงเวลาหรือกลุ่มและส่งคืนคำตอบให้กับปัญหา (เช่น หาค่า น้อยที่สุด / สูงสุด / บวกในส่วนใดส่วนหนึ่ง) และสามารถหาค่าได้อย่างมีประสิทธิภาพจากการหาค่าต่ำสุดและมากสุดจากดัชนี qs (เริ่มต้นแบบสอบถาม) เพื่อqe (สิ้นสุดแบบสอบถาม) ที่0 <=  qs <= qe <= n-1
ตัวอย่างของ Segment Tree
ตัวอย่างของ Segment Tree (ค่าที่น้อยที่สุดในช่วงที่กำหนด)
ช่วงของค่าต่ำสุดที่กำหนด
ตัวอย่างของ Segment Tree (หาผลบวกของช่วงที่กำหนด)
ช่วงผลรวมที่กำหนด
ความซับซ้อนของเวลา.
1. แบบสอบถาม
2. Update
Code การเพิ่ม.
def _add(self, start, end, weight, in_start, in_end):
 key = (in_start, in_end)
 if in_start == in_end:
 self.max_value[key] += weight
 self.sum_value[key] += weight
 self.len_value[key] = 1 if self.sum_value[key] > 0 else 0
 return
 mid = in_start + int((in_end - in_start) / 2)
 if mid >= end:
 self._add(start, end, weight, in_start, mid)
 elif mid+1 <= start:
 self._add(start, end, weight, mid+1, in_end)
 else:
 self._add(start, mid, weight, in_start, mid)
 self._add(mid+1, end, weight, mid+1, in_end)
 self.max_value[key] = max(self.max_value[(in_start, mid)], self.max_value[(mid+1, in_end)])
 self.sum_value[key] = self.sum_value[(in_start, mid)] + self.sum_value[(mid+1, in_end)]
 self.len_value[key] = self.len_value[(in_start, mid)] + self.len_value[(mid+1, in_end)]
Code ค่ามากที่สุด.
def _query_max(self, start, end, in_start, in_end):
 if start == in_start and end == in_end:
 ans = self.max_value[(start, end)]
 else:
 mid = in_start + int((in_end - in_start) / 2)
 if mid >= end:
 ans = self._query_max(start, end, in_start, mid)
 elif mid+1 <= start:
 ans = self._query_max(start, end, mid+1, in_end)
 else:
 ans = max(self._query_max(start, mid, in_start, mid),
 self._query_max(mid+1, end, mid+1, in_end))
 return ans
จังหวัดซัมบวงกาเดลซูร์

จังหวัดซัมบวงกาเดลซูร์ (Chavacano: "Provincia de Zamboanga del Sur"; เซบัวโน: "Probinsya sa Zamboanga del Sur"; Subanen: "S'helatan Sembwangan/Sembwangan dapit Shelatan"; Iranun: "Pagabagatan a Diambangan") เป็นจังหวัดในเขตตังไวนางซัมบวงกา เกาะมินดาเนา ประเทศฟิลิปปินส์ เมืองศูนย์กลางคือปากาดีอัน ส่วนซัมบวงกาซิตีถือเป็นเมืองอิสระที่ปกครองแยกจากตัวจังหวัด
ซัมบวงกาเดลซูร์มีอาณาเขตติดต่อกับจังหวัดฮีลากังซัมบวงกาทางทิศเหนือ ติดกับจังหวัดซัมบวงกาซีบูไกทางทิศตะวันตก ติดกับจังหวัดคันลูรังมีซามิสทางทิศตะวันออกเฉียงเหนือ ติดกับจังหวัดฮีลากังลาเนาทางทิศตะวันออก และติดกับอ่าวโมโรทางทิศใต้
ภูมิศาสตร์.
จังหวัดซัมบวงกาเดลซูร์มีพื้นที่ 4,499.46 ตารางกิโลเมตร ครอบคลุมพื้นที่ทางใต้ของคาบสมุทรซัมบวงกา ซึ่งตั้งอยู่ทางตะวันตกของมินดาเนา ตัวจังหวัดตั้งอยู่ที่ลองจิจูด 122° 30" และละติจูด 7° 15" เหนือ ถ้านับรวมพื้นที่ซัมบวงกาซิตี ซึ่งเป็นเมืองอิสระเข้าไปด้วยแล้ว ตังจังหวัดจะมีพื้นที่ 5,914.16 ตารางกิโลเมตร
จังหวัดซัมบวงกาเดลนอร์เต

จังหวัดซัมบวงกาเดลนอร์เต (เซบัวโน: "Amihanang Zamboanga", Subanon: "Utara Sembwangan", Chavacano: "Provincia de Zamboanga del Norte") เป็นจังหวัดในเขตตังไวนางซัมบวงกา เกาะมินดาเนา ประเทศฟิลิปปินส์ เมืองศูนย์กลางคือดีโปโลก มีอาณาเขตติดต่อกับจังหวัดตีโมกซัมบวงกาและจังหวัดซัมบวงกาซีบูไกทางทิศใต้ ติดกับจังหวัดคันลูรังมีซามิสทางทิศตะวันออก และติดกับทะเลซูลูทางทิศตะวันตก
ซัมบวงกาเดลนอร์เตเป็นจังหวัดที่มีพื้นที่มากที่สุดในเขตตังไวนางซัมบวงกา โดยมีพื้นที่ 7,301.00 ตารางกิโลเมตร และมีประชากรมากเป็นอันดับที่ 26 ของประชากร
อุษมาน ฏอฮา

อุษมาน อิบน์ อับดุฮ์ อิบน์ ฮุซัยน์ อิบน์ ฏอฮา อัลคุรดี (หรือ อุษมาน ฏอฮา,) เป็นนักวาดลายวิจิตรภาษาอาหรับชาวซีเรียที่โด่งดังจากมุศฮัฟอัลมะดีนะฮ์โดยโรงพิมพ์อัลกุรอานของกษัตริย์ฟาฮัด
เขาเกิดใน ค.ศ. 1934 ในย่านชนบทของอะเลปโป, ประเทศซีเรีย ได้รับปริญญาสาขาชะรีอะฮ์จากมหาวิทยาลัยดามัสกัส และได้เรียนรู้ภาษาอาหรับ, ศิลปะอิสลาม และวาดภาพ
เขาเขียนมุศฮัฟแรก (การคัดลอกฉบับของอัลกุรอาน) ในปีค.ศ. 1970 ในปีค.ศ. 1988 เขาเดินทางไปประเทศซาอุดีอาระเบียและมอบหมายให้นักเขียนลายมือกับนักเขียนลายวิจิตรอักษรของโรงพิมพ์อัลกุรอานของกษัตริย์ฟาฮัดที่มะดีนะฮ์
แชกู กูยาเต

แชกู กูยาเต (เกิดวันที่ 21 ธันวาคม ค.ศ. 1989) เป็นนักฟุตบอลอาชีพชาวเซเนกัล ปัจจุบันลงเล่นตำแหน่งกองกลางให้กับคริสตัลพาเลซและทีมชาติเซเนกัล คูยาเตย้ายมาจากเซเนกัลมายังเบลเยียมในปี ค.ศ. 2006 และเริ่มเล่นฟุตบอลในชุดเยาวชนของสโมสร RWDM บรัสเซลส์ ต่อมาเขาเลื่อนมาเล่นให้กับชุดใหญ่ ลงเล่นไป 10 นัด ก่อนที่จะย้ายไปอันเดอร์เลคต์เมื่ออายุ 19 ปี ต่อมาในเดือนมิถุนายน ค.ศ. 2014 เขาย้ายไปเวสต์แฮมยูไนเต็ดจากพรีเมียร์ลีก เขายังเป็นส่วนหนึ่งของทีมชาติเซเนกัลในการแข่งขันกีฬาฟุตบอลในโอลิมปิกฤดูร้อน 2012 ณ กรุงลอนดอน ประเทศอังกฤษ
"ประตูและผลของเซเนกัลจะขึ้นต้นก่อน"
เกียรติประวัติ.
เซเนกัล
การยกบรรทัดและยกคำ

การแบ่งบรรทัด หรือการยกคำ  เป็นกระบวนการแบ่งส่วนหนึ่งของข้อความเป็นบรรทัด ๆ โดยที่พออยู่ในความกว้างที่มีอยู่ของหน้า หน้าต่างหรือพื้นที่แสดงผลอื่น ในการแสดงผลข้อความ การยกบรรทัด (line wrap) เป็นคุณลักษณะการต่อเนื่องขึ้นบรรทัดใหม่เมื่อบรรทัดเต็ม เช่น แต่ละบรรทัดพออยู่ในหน้าต่างที่ชมได้ ทำให้สามารถอ่านข้อความจากบนลงล่างโดยไม่ต้องมีการเลื่อนในแนวนอน การยกคำเป็นคุณลักษณะเพิ่มเติมของโปรแกรมแก้ไขข้อความ โปรแกรมประมวลคำและเว็บเบราว์เซอร์ส่วนใหญ่ซึ่งแบ่งบรรทัดระหว่างคำแทนภายในคำถ้าเป็นไปได้
ต้นไม้ 2–3–4

ต้นไม้ 2-3-4  หรือเรียกอีกอย่างหนึ่งว่า ต้นไม้ 2-4 เป็นโครงสร้างข้อมูลแบบต้นไม้ได้ดุล คือจัดสมดุลด้วยตัวเองเมื่อมีการเพิ่มหรือลบข้อมูล ซึ่งโดยทั่วไปจะนำไปใช้เป็นส่วนหนึ่งในการทำระบบพจนานุกรม โดยพื้นฐานเหมือนกับต้นไม้บี (B-trees) ที่สามารถค้นหา เพิ่ม และ ลบข้อมูล ในเวลา O(log n) และ คุณสมบัติอย่างหนึ่งที่สำคัญของ 2-3-4 tree คือ ใบ (leaf หรือ external nodes) มีการประกันความสูงเป็น O(log n) ซึ่งมีความลึกเท่ากัน
ตัวเลข 2 3 และ 4 บอกถึงรูปแบบของ node ที่ใช้ใน tree มี 3 แบบ ดังนี้
คุณสมบัติ.
ข้อแตกต่างระหว่าง ต้นไม้ 2-3-4 กับ ต้นไม้แดงดำ.
ต้นไม้ 2-3-4 (2-3-4 tree) มีโครงสร้างเหมือนกับ ต้นไม้แดงดำ(red-black trees) เพราะ ต้นไม้แดงดำประยุกต์แนวคิดมาจาก ต้นไม้ 2-3-4 ซึ่งทุก ๆ ต้นไม้ 2-3-4 จะมี ต้นไม้แดงดำ อย่างน้อย 1 ต้นกับ data element ในอันดับเดียวกัน แล้วการเพิ่มและลบข้อมูลของ 2-3-4 trees ที่ทำให้แต่ละ node ขยาย แยก หรือรวมกัน ก็เหมือนกับการสลับสีและการหมุนของ node ใน red-black trees และการจะ implement 2-3-4 trees ในการเขียนโปรแกรมมักจะยาก เพราะมีกรณีเฉพาะที่เกี่ยวข้องกับการทำงานของต้นไม้แบบนี้เยอะ ส่วนใหญ่จึงหันไปใช้ red-black trees แทนเพราะ implement ได้ง่ายกว่า
การค้นหาข้อมูล.
เริ่มจาก root node แล้วทำการเปรียบเทียบค่าที่ต้องการหา ถ้าค่าที่ต้องการหาไม่ได้อยู่ใน root node ให้เปรีบบเทียบค่าใน root node ว่าควรเลือกเส้นทางไหนใน node ถัดไป แล้วทำการเปรียบเทียบค่าต่อไปเรื่อย ๆ จนกว่าจะพบข้อมูลที่ต้องการหาหรือเจอ null
การเพิ่มข้อมูล.
เริ่มต้นที่ root node โดยจะแยกได้ดังนี้
ความซับซ้อนของเวลา.
การค้นหาข้อมูลจะใช้เวลา O(log n) เนื่องจากต้นไม้มีความสมดุลอยู่เสมอ
การแทรกจะใช้เวลา O(log n) เนื่องจากการแบ่งแยกทั้งหมดเป็น Conversion และเราไม่จำเป็นต้องมีการส่งผ่านหลายครั้งบนต้นไม้
การลบจะใช้เวลา O(log n) เมื่อพิจารณาการหมุน / ฟิวชั่น เป็น O(1) ทั้งหมด
ความสูงของต้นไม้ที่เลวร้ายที่สุดคือ log n เมื่อโหนดทั้งหมดเป็น 2-nodes
ความสูงของต้นไม้กรณีที่ดีที่สุดคือ 1/2 log n เมื่อโหนดทั้งหมดเป็น 4-nodes
Code Python การค้นหาข้อมูล.
def Search(self, key):
 pCurNode = self._pRoot # start at root
 while True:
 childNumber = pCurNode.findItem(key)
 if childNumber != -1:
 return True # childNumber #found it
 elif pCurNode.isLeaf:
 return False # can't find it
 else: # search deeper
 pCurNode = self.getNextChild(pCurNode, key)
Code Python การเพิ่มข้อมูล.
def insert(self, Value): # insert a DataItem
 pCurNode = self._pRoot
 pTempItem = DataItem(Value)
 while True:
 if pCurNode.isFull: # if node full,
 self.split(pCurNode) # split it
 pCurNode = pCurNode.getParent # back up
 # search once
 pCurNode = self.getNextChild(pCurNode, Value)
 # end if(node is full)
 elif pCurNode.isLeaf: # if node is leaf,
 break # go insert
 # node is not full, not a leaf; so go to lower level
 else:
 pCurNode = self.getNextChild(pCurNode, Value)
 # end while
 pCurNode.insertItem(pTempItem) # insert new item
เอ็มเอ็ฟกา รูฌ็อมเบร็อก

เอ็มเอ็ฟกา รูฌ็อมเบร็อก  เป็นสโมสรฟุตบอลอาชีพในประเทศสโลวาเกีย ตั้งอยู่ที่เมืองรูฌ็อมเบร็อก สโมสรก่อตั้งในปี ค.ศ. 1906 สีดั้งเดิมของสโมสรคือขาว เหลือง และแดง ซึ่งมาจากสีธงประจำเมือง แต่ในปี ค.ศ. 2015 ได้มีการเปลี่ยนสีชุดแข่งขันเป็นสีส้ม ดำ และขาว
ประวัติ.
ในปี ค.ศ. 1993 สโมสรได้เลื่อนชั้นสู่สโลวักเซคกันด์ดิวิชันเป็นครั้งแรก และได้เลื่อนชั้นสู่สโลวักซูเปอร์ลีกาในอีก 4 ปีถัดมา ในปี ค.ศ. 2006 สโมสรคว้าแชมป์ลีกและแชมป์ฟุตบอลถ้วยสโลวักคัพ ผู้เล่นที่มีส่วนสำคัญกับสโมสรในปีนั้น ได้แก่ Erik Jendrišek (ทำได้ 21 ประตูในลีก), Jan Nezmar และ Marek Sapara หัวหน้าผู้ฝึกสอนในยุคอันรุ่งเรืองนั้นคือ František Komňacký ซึ่งแยกทางกับสโมสรในเดือนกุมภาพันธ์ ค.ศ. 2007
แชมป์ลีกช่วยให้สโมสรเข้าร่วมยูฟ่าแชมเปียนส์ลีก รอบคัดเลือกรอบสอง พวกเขาพบกับสโมสรจากสวีเดนอย่าง Djurgårdens IF และเอาชนะได้ด้วยผลประตูรวม 3-2 ต่อมาในรอบคัดมาพวกเขาพบกับแชมป์รัสเซียนพรีเมียร์ลีกอย่างซีเอสเคเอมอสโก พวกเขาแพ้มอสโกถึง 5 ประตู ทำให้สิ้นสุดเส้นทางฟุตบอลถ้วยยุโรปแต่เพียงเท่านี้
คอเนอร์ มาสเตอร์สัน

คอเนอร์ มาสเตอร์สัน (อักษรโรมัน: Conor Masterson; เกิด 8 กันยายน ค.ศ. 1998) นักฟุตบอลอาชีพชาวไอร์แลนด์ปัจจุบันเล่นให้กับ ลิเวอร์พูล แห่งศึก พรีเมียร์ลีก
มาสเตอร์สันเริ่มต้นเส้นทางการเป็นนักฟุตบอลกับสโมสรฟุตบอลในท้องถิ่นก่อนเซ็นสัญญาย้ายมาร่วมทีมลิเวอร์พูลด้วยค่าตัว 900,000 ปอนด์ในวันคล้ายวันเกิดอายุครบ 16 ปีเมื่อ ค.ศ. 2014
เมย์เดย์ (สัญญาณ)

เมย์เดย์  เป็นคำพูดเมื่อเกิดเหตุฉุกเฉินที่ใช้ในระดับนานาชาติ ซึ่งเป็นสัญญาณที่ต้องสื่อสารผ่านทางวิทยุสำหรับเมื่อเกิดเหตุโศกนาฏกรรม
เป็นสัญญาณที่ใช้สื่อว่ามีภัยอันตรายกำลังคุกคามโดยจะสื่อสารโดยเหล่านักบินและกัปตันเรือที่กำลังประสบเหตุ แต่ในบางประเทศสัญญาณนี้สามารถถูกใช้ในเหล่านักผจญเพลิง, ตำรวจ และองค์การขนส่งต่าง ๆ สัญญาณจะถูกเรียกสามครั้ง ดังว่า "เมย์เดย์ เมยเดย์ เมย์เดย์" ที่ต้องเรียกสามครั้งเพราะว่ากันสับสนหรือการฟังผิดเนื่องจากเสียงรอบข้างอาจจะรบกวบทำให้ไม่ได้ยินเสียงสัญญาณ
การใช้.
ข้างล่างนี้คือคำพูดที่จำเป็นต้องระบุเมื่อใช้สัญญาณ "เมย์เดย์":
<templatestyles src="แม่แบบ:คำพูด/style.css" />เมย์เดย์, เมย์เดย์, เมย์เดย์; (ชื่อของที่ตั้งสถานี) ; ประเภทและสัญญาณของอากาศยาน; ลักษณะของเหตุ; อากาศในขณะนั้น; เจตนา หรือ คำขอของนักบิน; ตำแหน่งปัจจุบัน และเหตุกาณ์, หรือตำแหน่งสุดท้ายของที่ตั้ง และเหตุการณ์; ระดับความสูง หรือ ระดับการบิน; เชื้อเพลิงในขณะนั้น; จำนวนผู้ที่อยู่บนอากาศยาน; ข้อมูลอันเป็นประโยชน์อื่น ๆ
การพูดสัญญาณนี้โดยไม่มีเหตุจำเป็นในหลายประเทศมักจะต้องถูกดำเนินคดีตามกฎหมาย
ทางรถไฟสายชุมทางหาดใหญ่–ปาดังเบซาร์

ทางรถไฟสายชุมทางหาดใหญ่–ปาดังเบซาร์ หรือ ทางรถไฟสายกรุงเทพ–ปาดังเบซาร์ เป็นทางรถไฟระหว่างประเทศที่เชื่อมระหว่างประเทศไทยกับประเทศมาเลเซีย มีจุดเริ่มต้นจากสถานีรถไฟชุมทางหาดใหญ่ จังหวัดสงขลา ผ่านพรมแดนไทยกับมาเลเซีย จนถึงสถานีปลายทางคือสถานีรถไฟปาดังเบซาร์ รัฐปะลิส ซึ่งบรรจบกับทางรถไฟสายชายฝั่งทะเลตะวันตกของมาเลเซีย
ประวัติ.
มีการก่อสร้างทางรถไฟสายใต้ครั้งแรกเมื่อปี พ.ศ. 2452 แล้วเสร็จในปี พ.ศ. 2464 โดยมีสถานีปลายทางคือสถานีรถไฟสุไหงโก-ลก จังหวัดนราธิวาส ต่อมาได้มีการก่อสร้างเส้นทางเพิ่มเติมจากสถานีรถไฟชุมทางหาดใหญ่ จังหวัดสงขลา เชื่อมเข้ากับทางรถไฟสายชายฝั่งทะเลตะวันตกของประเทศมาเลเซีย ที่สถานีรถไฟปาดังเบซาร์ รัฐปะลิส โดยเดินรถระหว่างกันครั้งแรกเมื่อวันที่ 1 กรกฎาคม พ.ศ. 2461 ในรัชกาลพระบาทสมเด็จพระมงกุฎเกล้าเจ้าอยู่หัวได้ทรงทำสัญญาการเดินรถระหว่างกันเมื่อวันที่ 6 พฤศจิกายน พ.ศ. 2465 ทั้งสายปาดังเบซาร์และสายปาซีร์มัซ โดยสถานีร่วมในสายปาดังเบซาร์ตั้งอยู่ในดินแดนคาบเกี่ยวกันของสองประเทศ ส่วนสถานีร่วมในสายปาซีร์มัซคือสถานีรถไฟสุไหงโก-ลกในฝั่งไทย กระทั่งถึงสงครามโลกครั้งที่สอง จึงหยุดการเดินรถระหว่างกัน
หลังสิ้นสงครามโลกครั้งที่สอง รัฐบาลมาเลเซียเจรจาขอเปิดการเดินรถระหว่างประเทศอีกครั้ง และได้มีการตกลงตามสัญญาเดิมเกี่ยวกับการเดินรถผ่านแดนที่เคยกระทำต่อกันเมื่อปี พ.ศ. 2478 มีการแก้ไขบางข้อ และเดินรถตามข้อตกลงใหม่เมื่อวันที่ 1 มกราคม พ.ศ. 2497
เดิมทางรถไฟสายนี้มีเพียงสถานีรถไฟปาดังเบซาร์ในฝั่งมาเลเซีย หากผู้โดยสารมีความประสงค์จะลงที่ปาดังเบซาร์ฝั่งไทยต้องมีการทำหนังสือเดินทางเพราะผู้โดยสารต้องลงที่สถานีฝั่งมาเลเซียแล้วนั่งรถยนต์ย้อนกลับเข้าฝั่งไทยอีก กระทั่งวันที่ 21 ธันวาคม พ.ศ. 2558 มีการเปิดสถานีรถไฟปาดังเบซาร์ (ฝั่งไทย) ใหม่เพื่อแก้ปัญหาดังกล่าว ต่อมาวันที่ 1 กันยายน พ.ศ. 2559 ได้ยกเลิกรถด่วนพิเศษระหว่างประเทศ กรุงเทพ–บัตเตอร์เวิร์ท เปลี่ยนเป็นกรุงเทพ–ปาดังเบซาร์ หากผู้โดยสารมีความประสงค์จะเดินทางต่อไปยังประเทศมาเลเซีย ต้องลงไปซื้อตั๋วและต่อรถไฟฟ้าของมาเลเซียเอง
การเดินรถ.
ปัจจุบันในเส้นทางชุมทางหาดใหญ่–ปาดังเบซาร์ จะมีรถไฟหยุดรับ-ส่งผู้โดยสารในสถานีรถไฟชุมทางหาดใหญ่, สถานีรถไฟคลองแงะ, สถานีรถไฟปาดังเบซาร์ (ไทย) และสถานีปาดังเบซาร์ (มาเลเซีย) ผู้ที่จะเดินทางต่อไปยังประเทศมาเลเซีย จะต้องเตรียมหนังสือเดินทาง (PASSPORT) โดยจะมีเจ้าหน้าที่ด่านตรวจคนเข้าเมือง ไทย และ มาเลเซีย อำนวยความสะดวกให้แก่ผู้โดยสารขาเข้า - ออกระหว่างประเทศ อยู่ ณ สถานีปาดังเบซาร์ของฝั่งมาเลเซีย
ในปี พ.ศ. 2557 รถไฟในฝั่งมาเลเซียเป็นระบบรถไฟทางคู่ ใช้ระบบรถไฟฟ้า ทำความเร็ว 80-120 กิโลเมตรต่อชั่วโมง มีรถไฟขนส่งสินค้าห้าขบวน ขนตู้สินค้าขนาดเล็กได้ 300 ตู้ต่อวัน ขณะที่รถไฟไทยยังเป็นรถไฟทางเดี่ยว และทำความเร็วเพียง 30-50 กิโลเมตรต่อชั่วโมง ในปี พ.ศ. 2560 รัฐบาลไทยมีแผนที่จะพัฒนาให้ทางรถไฟสายชุมทางหาดใหญ่–ปาดังเบซาร์เป็นรถไฟทางคู่
10 มกราคม พ.ศ. 2561 หอการค้าสงขลาและการรถไฟแห่งประเทศไทย ได้ออกให้ข้อมูลว่าจะมีการเวนคืนที่ดินในปี พ.ศ. 2561 เพื่อเตรียมสร้างทางรถไฟทางคู่สายสงขลา–ชุมทางหาดใหญ่–ปาดังเบซาร์ เดิมมีกำหนดเริ่มก่อสร้างในปี พ.ศ. 2562 และแล้วเสร็จในปี พ.ศ. 2564 แต่ ณ ปัจจุบัน กลับไม่มีความคืบหน้าแต่อย่างใด
ตาซูอาอ์

ตาซูอาอ์  คือวันที่ 9 ของมุฮัรรอมและเป็นวันก่อนวันอาชูรออ์ ซึ่งมีเหตุการณ์บางอย่างเกิดขึ้นในวันนี้ ได้แก่: การเข้าเมืองกัรบะลาอ์ของชะมิร เป็นการได้รับความปลอดภัยของลูกหลานอุมมุลบะนีน, การเตรียมตัวเข้าสงคราม และฮุซัยน์ อิบน์ อะลีและสหายของท่านถูกปิดล้อมโดยศัตรู (ในยุทธการที่กัรบะลาอ์) วันนั้นเป็นวันที่อุทิศแก่อับบาส อิบน์ อะลีด้วย เพราะเขาเป็นผู้บัญชาการในกองทัพของฮุซัยน์
ศัพทมูลวิทยา.
ตาซูอาอ์ แปลตรงตัวคืออันดับเก้า และในปฏิทินอิสลามคือวันที่ 9 มุฮัรรอม
พิธีกรรม.
ในวันอาชูรออ์กับตาซูอาอ์ มุสลิมจะไปมัสยิดและตะกีเยฮ์หรือไปบริเวณที่จัดพิธีรำไห้ พวกเขาจะอ่านฮะดีษและกวียกย่องอับบาส อิบน์ อะลี โดยทั่วไปแล้ว พิธีร่ำไห้มักมีการเดินขบวน, อ่านบทสวด และลงแส้ใส่ตนเอง หนึ่งในธรรมเนียมที่เก่าแก่และทำบ่อยที่สุดคือของบางอย่างจากอัลลอฮ์และสัญญาแจกอาหารแก่ผู้คน ในประเทศอิหร่าน ธรรมเนียมนี้ถูกทำเป็นประจำและถึงช่วงสูงสุดในวันตาซูอาอ์และวันอาชูรออ์ (วันที่ 9 และ 10 ของมุฮัรรอม) ในขณะที่ผู้ร่ำไห้ได้ของกินไป
ตะอ์ซีเยฮ์ในฐานะบทอ่านทางศาสนา คือธรรมเนียมอันเก่าแก่สำหรับการร่ำไห้ในบางเมืองและหมู่บ้าน ผู้เข้าร่วมเห็นตะอ์ซีเยฮ์เป็นส่วนหนึ่งของพิธีร่ำไห้ และผู้อ่านจะต้องการบทนี้ เพราะเป็นเรื่องไม่ค่อยปกติที่ผู้อ่านจำบทอ่านทั้งหมด
ความสัมพันธ์กับอับบาส อิบน์ อะลี.
วันนี้เป็นวันที่ชีอะฮ์อุทิศแก่อับบาส อิบน์ อะลี เพราะความกล้าหาญของเขาในการถือธงกองทัพของฮุซัยน์ในยุทธการที่กัรบะลาอ์
โปรแกรมเรียงลำดับไบโตนิค

การเรียงลำดับแบบไบโตนิค  คืออัลกอริทึมการเรียงลำดับที่อิงตามการเปรียบเทียบ ซึ่งสามารถทำงานแบบขนานได้ จะมุ่งเน้นไปที่การแปลงลำดับแบบสุ่มของตัวเลขเป็น ลำดับบิตซิติคที่เพิ่มขึ้น monotonically แล้วลดลง การหมุนของบิตโคสมีลำดับไบโตนิค โดยเฉพาะอย่างยิ่งการเรียงแบบ bitonic สามารถจำลองเป็นประเภทของเครือข่ายการเรียงลำดับได้ ลำดับ unsorted เริ่มต้นเข้าสู่ท่อป้อนเข้าซึ่งชุดของตัวเปรียบเทียบจะสลับรายการสองรายการไปเป็นลำดับที่เพิ่มขึ้นหรือลดลง
Bitonic Sequence (ลำดับไบโตนิค).
การสร้าง Bitonic Sequence.
เริ่มต้นด้วยการสร้างลำดับบิต onic 4 องค์ประกอบจากลำดับ 2-element ติดต่อกัน พิจารณา 4องค์ประกอบในลำดับ x0, x1, x2, x3 เราจัดเรียง x0 และ x1 ตามลำดับจากน้อยไปมากและ x2 และ x3 เรียงลำดับจากมากไปน้อย จากนั้นเราจะต่อทั้งสองคู่เพื่อสร้างลำดับบิตonic 4 องค์ประกอบ จากนั้นเราจะใช้ลำดับบิตonic 4 องค์ประกอบเรียงกันเรียงลำดับจากน้อยไปหามากเรียงตามลำดับจากมากไปหาน้อย (ใช้ Bitonic Sort) และอื่น ๆ จนกว่าเราจะได้ลำดับ bitonic 
ตัวอย่าง.
ขั้นตอนที่ 1 พิจารณาแต่ละองค์ประกอบ 2 ต่อเนื่องเป็นลำดับ bitonic และใช้การจัดเรียง bitonic ในแต่ละองค์ประกอบคู่ ในขั้นตอนต่อไปให้ใช้ลำดับบิตonic 4 องค์ประกอบ 4 อย่างและอื่น ๆ
ขั้นตอนที่ 2 สองบิต onic ลำดับ 4 องค์ประกอบ: A (2,6,9,3) และ B (4,7,5,1) มีความยาวเปรียบเทียบเป็น 2
หลังจากนั้นนำมาทำ Bitonic Sorting โดย
ความซับซ้อนของเวลา.
ในการจัดเรียงลำดับความยาว n จากสองลำดับ จะเรียงลำดับของความยาว n / 2 ใช้การเปรียบเทียบ O(log n)
เนื่องจากแต่ละขั้นตอนของเครือข่ายการเรียงลำดับประกอบด้วย n / 2 comparators ดังนั้นการเปรียบเทียบทั้งหมด O(n log2n)
Code Python การเรียงลำดับแบบไบโตนิค.
def bitonic_compare(up, x):
 dist = len(x) // 2
 for i in range(dist): 
 if (x[i] > x[i + dist]) == up:
 x[i], x[i + dist] = x[i + dist], x[i]
def bitonic_merge(up, x): 
 if len(x) == 1:
 return x
 else:
 bitonic_compare(up, x)
 first = bitonic_merge(up, x[:len(x) // 2])
 second = bitonic_merge(up, x[len(x) // 2:])
 return first + second 
def bitonic_sort(up, x):
 if len(x) <= 1:
 return x
 else: 
 first = bitonic_sort(True, x[:len(x) // 2])
 second = bitonic_sort(False, x[len(x) // 2:])
 return bitonic_merge(up, first + second)
วงศ์ผักเสี้ยน

วงศ์ผักเสี้ยน หรือ Cleomaceae เป็นวงศ์ขนาดเล็กของพืชมีดอก อยู่ในอันดับ Brassicales ประกอบด้วย 300 สปีชีส์ใน 10 สกุลหรือประมาณ 150 สปีชีส์ใน 17 สกุล แต่เดิมสกุลเหล่านี้อยู่ในวงศ์ Capparaceaeแต่ถูกแยกออกมาเพราะมีข้อมูลดีเอ็นเอที่แสดงถึงความใกล้เคียงกับวงศ์ Brassicaceae มากกว่า Capparaceae ระบบ APG II ให้ Cleomaceae รวมอยู่ใน Brassicaceae
การจัดจำแนก.
ใน พ.ศ. 2537 กลุ่มของนักวิทยาศาสตร์ นำโดย Walter Stephen Judd เสนอให้รวม Capparaceae (ซึ่งในเวลานั้นรวม Cleomaceae ด้วย) เข้ากับ Brassicaceae การวิเคราะห์ดีเอ็นเอในช่วงแรกแสดงให้เห็นว่า Capparaceae - ซึ่งในเวลานั้นถือเป็น paraphyletic และคนอื่นๆ เสนอให้แยกสกุลที่ใกล้เคียงกับ Brassicaceae ไปยังวงศ์ Cleomaceae วงศ์ Cleomaceae และ Brassicaceae แยกออกจากกันเมื่อประมาณ 41 ล้านปีที่แล้ว ทั้งสามวงศ์นี้จัดอยู่ในอันดับ Brassicales) ระบบ APG II รวม Cleomaceae และ Brassicaceae การจัดจำแนกแบบอื่นยังคงให้อยู่ใน Capparaceae แต่ทางเลือกโดยมีการจัดให้สกุล "Cleome" และใกล้เคียงอยู่ใน Brassicaceae หรือแยกมาอยู่ในวงศ์ Cleomaceae ระบบ APG III system เลือกที่จะแยกวงศ์ออกมา ข้อมูลความสัมพันธ์กับวงศ์ ตามข้อมลดีเอ็นเอเมื่อ พ.ศ. 2555 สรุปได้ดังนี้
คำจำกัดความ.
ใบเป็นใบประกอบแบบนิ้วมือ เกสรตัวผู้ 6 อัน 
ประกอบไปด้วยสกุลดังนี้:
<templatestyles src="Div col/styles.css"/>
การศึกษาเกี่ยวกับดีเอ็นเอล่าสุด ไม่สามารถแยกความแตกต่างระหว่างสกุล "Cleome", "Podandrogyne"และ "Polanisia" ออกจากกัน บางครั้งจึงยุบสองสกุลหลัง และรวมเป็น "Cleome" "อย่างกว้าง"
ฟิเนส

ฟิเนส  เป็นเพลงของนักร้อง-นักแต่งเพลงชาวอเมริกัน บรูโน มาส์ จากสตูดิโออัลบั้มชุดที่สาม "ทเวนตีฟอร์แครัตแมจิก" (ค.ศ. 2016) ประพันธ์คำร้องโดย Mars, Philip Lawrence, Christopher Brody Brown, James Fauntleroy, Johnathan Yip, Ray Romulus, Jeremy Reeves และ Ray McCullough II เพลงในเวอร์ชันต้นฉบับติดชาร์ต อันดับที่ 199 ใน French SNEP charts ปี ค.ศ. 2016 ในวันที่ 4 มกราคม ค.ศ. 2018 ได้ออกจำหน่ายเวอร์ชันรีมิกซ์กับ Cardi B
ท่าอากาศยานเบอร์ลินเท็มเพิลโฮฟ

ท่าอากาศยานเบอร์ลินเท็มเพิลโฮฟ  (IATA: THF, ICAO: EDDI) เป็นท่าอากาศยานแห่งหนึ่งในกรุงเบอร์ลิน ประเทศเยอรมนี ตั้งอยู่ในเขตเท็มเพิลโฮฟ-เชอเนอแบร์คทางใต้กลางของกรุงเบอร์ลิน ท่าอากาศยานฯ ยุติการดำเนินงานใน ค.ศ. 2008 ท่ามกลางข้อพิพาท ทำให้เทเกิลและเชอเนอเฟ็ลท์เป็นท่าอากาศยานหลักสองแห่งในนคร 
กระทรวงคมนาคมกำหนดเท็มเพิลโฮฟเป็นท่าอากาศยานเมื่อวันที่ 8 ตุลาคม ค.ศ. 1923 อาคารผู้โดยสารเก่าเดิมสร้างขึ้นใน ค.ศ. 1927 รัฐบาลนาซีเริ่มการบูรณะขนานใหญ่กลางคริสต์ทศวรรษ 1930 เพื่อรองรับการจราจรทางอากาศที่เพิ่มขึ้น 
เท็มเพิลโฮฟเป็นท่าอากาศยานก่อนสงครามโลกครั้งที่สองสัญรูปหนึ่งในสามแห่งของทวีปยุโรป อีกสองแห่งได้แก่ ท่าอากาศยานครอยดอนในกรุงลอนดอนและท่าอากาศยานปารี–เลอบูร์แก (Paris–Le Bourget Airport) แห่งเก่าซึ่งปัจจุบันทั้งสองเลิกใช้แล้ว ท่าอากาศยานนี้ได้รับสถานภาพสัญรูปเพิ่มอีกในฐานะศูนย์กลางการลำเลียงเบอร์ลิน (Berlin Airlift) ในปี 1948–49 ลักษณะโดดเด่นที่สุดอย่างหนึ่งของท่าอากาศยานนี้คือหลังคาแบบเปิดประทุนขนาดใหญ่ที่ยื่นออกไปเหนือลาดเชิงเขา สามารถรองรับสายการบินร่วมสมัยส่วนใหญ่ในคริสต์ทศวรรษ 1950 ถึงต้นคริสต์ทศวรรษ 1970 ได้ อาคารหลักของท่าอากาศยานเท็มเพิลโฮฟเคยติดอันดับอาคารใหญ่ที่สุดในโลก 20 อันดับแรก 
ท่าอากาศยานเท็มเพิลโฮฟยุติการดำเนินงานทั้งหมดเมื่อวันที่ 30 ตุลาคม ค.ศ. 2008 ต่อมามีการใช้เป็นพื้นที่นันทนาการเรียก "เท็มเพิลโฮเฟอร์เฟ็ลท์" ในเดือนกันยายน ค.ศ. 2015 มีประกาศว่าจะใช้เท็มเพิลโฮฟเป็นค่ายผู้ลี้ภัยฉุกเฉินด้วย
การเรียงลำดับเชลล์

Shellsort หรือที่เรียกว่า Shell sort หรือ Shell's method คือการเปรียบเทียบการเปรียบเทียบในสถานที่ มันสามารถมองเห็นได้เป็นอย่างใดอย่างหนึ่งโดยทั่วไปของการเรียงลำดับโดยการแลกเปลี่ยน (bubble sort) หรือการเรียงลำดับโดยการแทรก (insertion sort) วิธีนี้เริ่มต้นด้วยการเรียงลำดับคู่ขององค์ประกอบที่ห่างกันซึ่งกันและกันแล้วค่อยลดช่องว่างระหว่างส่วนที่จะนำมาเปรียบเทียบ เริ่มต้นด้วยองค์ประกอบที่แยกออกจากกันทำให้สามารถเคลื่อนย้ายองค์ประกอบที่ไม่อยู่ในสถานที่ออกไปได้เร็วกว่าการแลกเปลี่ยนเพื่อนบ้านที่ใกล้ที่สุดเพียงอย่างเดียว โดนัลด์เชลล์ได้ตีพิมพ์ฉบับแรกในปีพศ. 2502 เวลาทำงานของ Shellsort ขึ้นอยู่กับลำดับช่องว่างที่ใช้มาก สำหรับตัวแปรที่เป็นประโยชน์หลายประการการกำหนดความซับซ้อนของเวลายังคงเป็นปัญหาที่เปิดอยู่
ขั้นตอนการจัดเรียงแบบ Shellsort.
ตัวอย่างการจัดเรียงแบบ Shellsort
การเรียงลำดับครั้งแรกจะดำเนินการเรียงลำดับการแทรกในห้าอาร์เรย์ย่อย (a1, a6, a11), a1, a7, a3, ยกตัวอย่างเช่นมันจะเปลี่ยน อาร์เรย์ย่อย (a1, a6, a11) จาก (62, 17, 25) เป็น (17, 25, 62) การเรียงลำดับถัดไปจะเรียงลำดับตามรูปแบบ อาร์เรย์ย่อย สามชุด (a1, a4, a7, a10), (a2, a5, a8, a11), (a3, a6, a9, a12) รหัสผ่านสุดท้ายคือ 1-sorting คือการเรียงลำดับแบบธรรมดาของอาร์เรย์ทั้งหมด (a1, ... , a12)
เป็นตัวอย่างแสดงให้เห็นว่า อาร์เรย์ย่อย ที่ Shellsort ดำเนินการอยู่ในระยะแรกสั้น; ต่อมาพวกเขาจะยาว แต่เกือบจะสั่ง ในทั้งสองกรณีการจัดเรียงแทรกทำงานได้อย่างมีประสิทธิภาพ
Shellsort ไม่เสถียร: อาจเปลี่ยนแปลงลำดับขององค์ประกอบที่มีค่าเท่ากัน เป็นอัลกอริธึมการจัดเรียงแบบปรับตัวที่ทำงานได้เร็วขึ้นเมื่อป้อนข้อมูลบางส่วน
รายการผลต่าง

รายการความแตกต่าง  ในวิทยาการคอมพิวเตอร์ อาจมีความแตกต่างระหว่างโครงสร้างข้อมูลที่หนึ่งและข้อมูลที่สองสำหรับการแสดงในรายการอย่างใดอย่างหนึ่ง ซึ่งหนึ่งในโครงสร้างข้อมูลเหล่านี้มีอาจจะมีสองรายการ และแสดงให้เห็นถึงความแตกต่างของทั้งสองโครงสร้างข้อมูลที่มีการดำเนินการเรียงต่อกันอย่างมีประสิทธิภาพ
รายการความแตกต่างในภาษาไพทอน (difference list python example).
A = [1,2,3,4]
B = [2,5]
»> def diff(first, second):
 second = set(second)
 return [item for item in first if item not in second]
»> diff(A, B)
[1, 3, 4]
»> diff(B, A)
[5]
ลำดับย่อยเพิ่มยาวที่สุด

ในวิทยาการคอมพิวเตอร์ ปัญหา subsequence ที่ยาวที่สุดโดยการเพิ่มขึ้นเรื่อยๆ คือการ หา subsequence ลำดับองค์ประกอบของ subsequence ที่อยู่ในการเรียงกันของข้อมูลจากต่ำสุดไปสูงสุดและที่ subsequence เท่าที่จะทำได้ subsequence นี้ไม่จำเป็นต้องต่อเนื่องกันหรือไม่ซ้ำกัน
ตัวอย่าง.
ในข้อมูลชุดแรก
0, 12, 2, 6 ,13, 7, 15
subsequence แบบเพิ่มขึ้นที่ยาวที่สุดคือ
0, 2, 6, 7, 15
Subsequence นี้มีความยาวเท่ากับหก Subsequence แบบเพิ่มขึ้นที่ยาวที่สุด ไม่ใช่มีเฉพาะในตัวอย่าง : เช่น
0, 2, 6, 7, 15 หรือ
0, 2, 6, 13, 15
การปฏิวัติถาวร

การปฏิวัติถาวร  คือคำที่ใช้ทฤษฎีตามลัทธิมากซ์ บัญญัติขึ้นโดยคาร์ล มากซ์และฟรีดริช เองเงิลส์เมื่อประมาณปี ค.ศ. 1850 แต่ภายหลังถูกนำมาเชื่อมโยงอย่างมากกับแนวคิดของเลออน ทรอตสกี อย่างไรก็ตามนักทฤษฎีเรียกใช้คำดังกล่าวแตกต่างกันออกไป เช่น มากซ์เองใช้อธิบายยุทธวิธีที่ชนชั้นนักปฏิวัติจะต้องดำเนินการไขว่คว้าหาผลประโยชน์ของกลุ่มอย่างอิสระและปราศจากการประนีประนอมต่อไป แม้จะมีการทาบทามให้ร่วมเป็นพันธมิตรทางการเมืองจากกลุ่มการเมืองอื่น หรือกลุ่มการเมืองอื่นซึ่งเป็นศัตรูนั้นจะมีบทบาททางสังคมเหนือกว่าตนมากก็ตาม
ในภายหลัง ทรอตสกีได้เสนอแนวคิด "การปฏิวัติถาวร" ในแบบฉบับของตน คือใช้อธิบายวิธีที่จะสามารถทำให้เกิดการปฏิวัติสังคมนิยมขึ้นในสังคมซึ่งยังไม่ได้บรรลุการพัฒนาระบบทุนนิยมขั้นสูง และสาระบางส่วนตามทฤษฎีของเขายังได้ชี้ให้เห็นว่าแนวทาง "สังคมนิยมประเทศเดียว" นั้นเป็นไปไม่ได้ นอกจากนี้เขายังได้แย้งอีกว่า
</br>
การปฏิวัติโลก

การปฏิวัติโลก  คือแนวคิดตามลัทธิมากซ์ของฝ่ายซ้ายจัดในการล้มล้างระบอบทุนนิยมของทุกประเทศด้วยการปฏิวัติอย่างตระหนักรู้ (conscious) โดยกลุ่มชนชั้นแรงงานจัดตั้ง ซึ่งการปฏิวัติเหล่านี้ไม่จำเป็นต้องเกิดขึ้นโดยพร้อมเพรียงกัน แต่ให้ก่อการขึ้นเมื่อเวลาและสถานที่ (รัฐหรือดินแดน) ใดก็ตามเข้าเงื่อนไขที่จะทำให้ฝ่ายปฏิวัติ (พรรคปฏิวัติ) สามารถยึดสิทธิ์ถือครองและการปกครองจากชนชั้นกระฎุมพีได้สำเร็จ และสามารถสถาปนารัฐแรงงานซึ่งยึดหลักการที่สังคมร่วมเป็นเจ้าของ (social ownership) ในปัจจัยการผลิต (means of production) ส่วนกรณีของลัทธิทรอตสกี ยังพิจารณาเงื่อนไขที่จำเป็นอื่น ๆ ในระดับสากล เช่น การต่อสู้ระหว่างชนชั้น และการก่อการในระดับโลก ถือเป็นองค์ประกอบสำคัญและปัจจัยหลักที่อธิบายว่าทำไมแนวทางสังคมนิยมประเทศเดียวถึงประสบความล้มเหลว
เป้าหมายสูงสุดของการปฏิวัติสังคมนิยมในระดับสากลคือเพื่อให้เกิด "โลกสังคมนิยม" หรือ "ระบอบสังคมนิยมทั่วโลก" (world socialism) และภายหลังพัฒนาไปถึงขั้น "คอมมิวนิสต์ไร้พรมแดน" (stateless communism; ระบอบคอมมิวนิสต์เดียวที่ปกครองโลก)
ซัมบวงกา

ซัมบวงกา (ชาบากาโน: "Zamboanga",) เป็นนครหนาแน่นแห่งหนึ่งในเขตตังไวนางซัมบวงกา ประเทศฟิลิปปินส์ มีประชากร 861,799 คนในปี พ.ศ. 2558 เป็นนครที่มีประชากรมากเป็นอันดับที่ 6 และมีพื้นที่มากเป็นอันดับที่ 3 ของประเทศ นครแห่งนี้ถือเป็นศูนย์พาณิชยกรรมและอุตสาหกรรมของภูมิภาคตังไวนางซัมบวงกา ซัมบวงกาได้รับการยกฐานะให้เป็นนครหนาแน่นเมื่อวันที่ 22 พฤศจิกายน พ.ศ. 2526
แม้ว่าในทางภูมิศาสตร์ ซัมบวงกาจะตั้งอยู่ในจังหวัดตีโมกซัมบวงกา แต่นครปกครองอย่างเป็นอิสระจากตัวจังหวัด
การท่องเที่ยว.
กรมการท่องเที่ยวเลือกซัมบวงกาให้เป็นจุดหมายปลายทางด้านการท่องเที่ยวที่สำคัญบนคาบสมุทรซัมบวงกา ในปี พ.ศ. 2548 มีนักท่องเที่ยวเข้ามา 439,160 คน ซึ่งเพิ่มขึ้นจากปีก่อน 8% และจากการรายงาน พบว่า 50% ของนักท่องเที่ยวที่เข้ามาในประเทศฟิลิปปินส์ จะมาเยี่ยมเยือนซัมบวงกาด้วย
ประชากรศาสตร์.
ประชากร.
ซัมบวงกาเป็นนครที่มีประชากรมากเป็นอันดับที่ 6 ของประเทศ และอันดับที่ 2 ของมินดาเนา รองจากดาเบา ในช่วงปี พ.ศ. 2553–2558 พบว่ามีประชากรเพิ่มขึ้นถึง 54,670 คน คิดเป็นร้อยละ 1.26 ซึ่งน้อยกว่าช่วงปี พ.ศ. 2543–2553 ที่เพิ่มขึ้นร้อยละ 2.98% คาดการณ์ว่าประชากรจะถึงหลักล้านในช่วงปี พ.ศ. 2563–2568
บารังไกย์ที่มีประชากรมากที่สุดคือ ตาโลน-ตาโลน ซึ่งมีประชากรร้อยละ 4.1 ของนคร รองลงมาเป็นบารังไกย์มัมปัง (4.0%), ตูมากา (3.6%), เตตูอัน (3.5%), คาลารีอัน (3.4%), ซันโรเค และปาโซนันคา (ทั้งคู่ 3.2%)
ศาสนา.
ส่วนใหญ่นับถือศาสนาคริสต์ ร้อยละ 70 รองลงมานับถือศาสนาอิสลาม ร้อยละ 25 และมีกลุ่มน้อยที่นับถือศาสนาพุทธ, ลัทธินอกศาสนา, ลัทธิวิญญาณ, อเทวนิยม และศาสนาซิกข์
กลุ่มชาติพันธุ์.
บรรพบุรุษของผู้อาศัยในเมืองปัจจุบัน ถูกเชื่อว่ามีการอพยพไปยังมินดาเนาตะวันตกเฉียงใต้ กลุ่มชาติพันธุ์ที่ยังคงเหลือในตัวเมืองนี้ ได้แก่ ซามา, ยาคัน, เตาซุก และบัดเจา
ภาษา.
"ซัมบวงเกโน" เป็น 1 ใน 6 ภาษาของฟิลิปปินส์ที่มีพื้นฐานจากภาษาสเปน มักรู้จักกันในชื่อภาษาชาบากาโน ภาษานี้ใช้พูดกันในตัวเมืองและในจังหวัดบาซีลันที่อยู่ใกล้เคียงกัน ภาษาหลักอื่น ๆ ได้แก่ ภาษาฟิลิปีโน และภาษาอังกฤษ
ภาษาอื่น ๆ ที่พูดโดยผู้อพยพเข้ามาในตัวเมือง ได้แก่ ภาษาเตาซุก, ภาษาเซบัวโน, ภาษาฮีลีไกโนน และภาษาซูบาโนน
การขนส่ง.
ทางอากาศ.
ท่าอากาศยานนานาชาติซัมบวงกา มีทางวิ่งยาว 2,610 เมตร สามารถรองรับเครื่องบินใหญ่อย่าง C-17 Globemaster III, Antonov An-124, Airbus A330 และ Boeing 747 ได้ โดยรัฐบาลได้อัดฉีดเงินกว่า 240 ล้านเปโซเพื่อปรับปรุงท่าอากาศยาน ในปี พ.ศ. 2551 ท่าอากาศยานนานาชาติซัมบวงกาเป็นท่าอากาศยานที่มีผู้โดยสารมากเป็นอันดับที่ 10 ของประเทศ
ทางบก.
รูปแบบการขนส่งภายในตัวเมืองได้แก่ แท็กซี่, รถจี๊ปนีย์, รถสามล้อเครื่อง และ "ฮาบาล-ฮาบาล" นอกจากนี้ยังมีรถโดยสารปรับอากาศของกลุ่มบริษัทรถโดยสารประจำทางยันโซน ที่ให้บริการระยะทางไกลจากซัมบวงกาไปยังส่วนอื่น ๆ ของมินดาเนาและวิซายัส
เมตกาลา

เมตกาลา  หรือชื่ออย่างเป็นทางการคือ คอสทูมอินสติติวต์กาลา (Costume Institute Gala) หรือรู้จักในอีกชื่อว่า เมตบอล (Met Ball) เป็นงานเลี้ยงประจำปีเพื่อหารายได้เข้าสถาบันเครื่องแต่งกายแห่งพิพิธภัณฑ์ศิลปะเมโทรโพลิทันในนครนิวยอร์ก ถือเป็นการเปิดตัวการจัดแสดงงานครั้งใหญ่ประจำปีของสถาบันฯ โดยในแต่ละปีจะมีการเฉลิมฉลองผ่านธีมการจัดแสดงเครื่องแต่งกายของสถาบันในปีนั้น ในการจัดแสดงงานจะกำหนดลักษณะการแต่งกายให้เป็นทางการในช่วงกลางคืน โดยแขกที่มางานจะคาดหวังให้แต่งกายเข้ากับธีมการแสดงงาน และแต่ละปีจะมีคนดังได้รับการคัดเลือกให้นั่งเก้าอี้ทรงเกียรติของงาน 
คนไทยคนแรกที่ได้รับเชิญให้เข้าร่วมงานเมตกาลาคือ ณิชาภัทร สุภาพ โดยเธอเลือกสวมชุดแบบตัดเย็บพิเศษจากปีเตอร์ ดันดาส ซึ่งในปีก่อนๆ ปีเตอร์ ดันดาสได้ออกแบบชุดงานเมตกาลาให้กับบียอนเซ่, เนโอมี แคมป์เบลล์ และคิม คาร์เดเชียน
เวกอัปชะนีเดอะซีรีส์

เวกอัปชะนีเดอะซีรีส์ (โดยใช้รูปแบบ "Wake Up ชะนี The Series") เป็นละครชุดประเภทคอมเมดี มีเค้าโครงมาจากหนังสือ "Wake Up ชะนี! "ตื่นเถอะค่ะ! ชะนีขา"" ของหมอตุ๊ด (นายแพทย์อุเทน บุญอรณะ) ผลิตโดยจีเอ็มเอ็มทีวี และภาพดีทวีสุข ออกอากาศทางช่องวัน ทุกวันเสาร์ เวลา 22.15 น. - 23.15 น. ตั้งแต่วันที่ 17 มีนาคม พ.ศ. 2561 และเตรียมออกอากาศฤดูกาลที่ 2 ในชื่อ เวกอัปชะนีเวรีคอมพลิเคเท็ด (โดยใช้รูปแบบ "Wake Up ชะนี Very Complicated") ใน พ.ศ. 2563 เริ่มออกอากาศครั้งแรก วันที่ 6 ธันวาคม พ.ศ. 2563 โดยเพิ่มตัวละครใหม่อีกสองตัว
รายชื่อนักแสดง.
ฤดูกาลที่ 1 (Wake Up ชะนี The Series).
Wake Up นางอาย.
เป็นช่วงพิเศษไม่เกี่ยวเนื่องกับเนื้อเรื่องหลัก ออกอากาศตั้งแต่ตอนที่ 5 จนถึงตอนที่ 12 กำกับโดย หลุง ล้อจิตรอำนวย
ผู้ฝึกสอนส่วนบุคคล

ผู้ฝึกสอนส่วนบุคคล  คือบุคคลที่ได้รับใบรับรองระดับความรู้ในด้านสมรรถภาพร่างกาย ที่เกี่ยวข้องกับใบสั่งการออกกำลังกายและการสอนออกกำลังกาย ผู้ฝึกสอนส่วนบุคคลจะช่วยกระตุ้นให้ลูกค้าตั้งเป้าหมายและให้ผลตอบรับ และดูแลลูกค้า ผู้ฝึกสอนจะช่วยวัดจุดแข็งจุดอ่อนของลูกค้าโดยประเมินจากสมรรถภาพทางกาย การประเมินนี้อาจวัดก่อนและหลังจากโปรแกรมการออกกำลังกายเพื่อวัดความพัฒนาสมรรถภาพทางกายของลูกค้า ผู้ฝึกสอนอาจให้ความรู้แก่ลูกค้าในด้านอื่นนอกเหนือจากการออกกำลังกาย อย่างเช่นแนวทางด้านสุขภาพทั่วไปและด้านโภชนาการ
หากผู้ฝึกสอนส่วนบุคคลสงสัยว่าลูกค้ามีสภาพทางการแพทย์ที่อาจทำให้การออกกำลังได้ไม่อย่างปลอดภัยในโปรแกรมออกกำลังกาย ผู้ฝึกสอนควรให้ลูกค้าหาผู้เชี่ยวชาญเฉพาะทางตรวจลูกค้าก่อน
ดีโปโลก

นครดีโปโลก (เซบัวโน: Dakbayan sa Dipolog; ; ชาบากาโน: "Ciudad de Dipolog"; Subanen: "Gembagel G'benwa Dipuleg/Bagbenwa Dipuleg") เป็นนครระดับที่ 3 และเป็นเมืองศูนย์กลางประจำจังหวัดฮีลากังซัมบวงกา ประเทศฟิลิปปินส์ เมืองนี้มีประชากร 130,759 คนในปี ค.ศ. 2015
ตัวเมืองมีเนินเขาตั้งอยู่ทางทิศตะวันออกเฉียงใต้ และติดกับทะเลซูลูทางทิศเหนือ ดีโปโลกมีชื่อเสียงในด้านกล้วยไม้และอุตสาหกรรมปลาซาร์ดีน เมืองนี้ได้รับสมญา "ประตูสู่มินดาเนาตะวันตก"
และ "เมืองแห่งปลากระป๋อง" การเดินทางมายังดีโปโลก สามารถเดินทางอากาศยานมาลงที่ท่าอากาศยานดีโปโลก หรือใช้บริการเรือมาลงที่ท่าเรือปูลาอูอันที่เมืองดาปีตัน
สถานที่ท่องเที่ยวสำคัญในเมืองนี้ คือ ถนนเลียบชายฝั่งดีโปโลก ซึ่งปัจจุบันอยู่ในระหว่างการก่อสร้างระยะที่สอง และมีแผนก่อสร้างในระยะที่สาม
ราชสโมสรกีฬาอันเดอร์เลคต์

ราชสโมสรกีฬาอันเดอร์เลคต์ หรือ อันเดอร์เลคต์ ([ɑ̃dəʁlɛkt], [ˈandɐˌlɛçt]) หรือ RSCA ([ɛʁ ɛs se ɑ], [ˌʔɛɐ̯ ʔɛs tseː ˈʔaː]) เป็นสโมสรฟุตบอลอาชีพในประเทศเบลเยียม ตั้งอยู่ที่เมืองอันเดอร์เลคต์ เขตนครหลวงบรัสเซลส์ ปัจจุบันกำลังแข่งขันในเบลเจียนเฟิสต์ดิวิชัน เอ สโมสรคว้าแชมป์ยุโรปได้ 5 สมัย จึงเป็นสโมสรจากเบลเยียมที่ประสบความสำเร็จในฟุตบอลยุโรปมากที่สุด ส่วนในประเทศ พวกเขาคว้าแชมป์ลีก 34 สมัย แชมป์เบลเจียนคัพ 9 สมัย อันเดอร์เลคต์ทำสถิติคว้าแชมป์ลีกติดต่อกันมากที่สุด 5 สมัย ระหว่างฤดูกาล 1963–64 ถึง 1967–68
สโมสรก่อตั้งในปี ค.ศ. 1908 และเลื่อนชั้นขึ้นมาเล่นลีกสูงสุดในฤดูกาล 1921–22 และนับตั้งแต่ฤดูกาล 1935–36 พวกเขาอยู่บนลีกสูงสุดมาโดยตลอด สโมสรคว้าแชมป์ลีกสมัยแรกในฤดูกาล 1946–47 และหลังจากนั้น พวกเขาก็ไม่เคยจบอันดับต่ำกว่าที่ 6 ในลีกเลย สโมสรคว้าแชมป์ยุโรปมากเป็นอันดับที่ 12 และอยู่ในอันดับที่ 41 จากการจัดอันดับของยูฟ่าในปี ค.ศ. 2012 อันดับที่ดีที่สุดคืออันดับที่ 1 ในปี ค.ศ. 1986 โดยสโมสรได้อันดับนี้ร่วมกับยูเวนตุส
อันเดอร์เลคต์เคยลงเล่นนัดเหย้าที่แอสทริดพาร์กตั้งแต่ ค.ศ. 1917 ก่อนที่จะย้ายไปใช้สนามกีฬากงสต็องต์ ฟันเดิน สต็อค ใน ค.ศ. 1983 สีชุดแข่งคือม่วงและขาว คู่ปรับที่สำคัญได้แก่ กลึบบรึคเคอ และสต็องดาร์ลีแยฌ
 "ณ วันที่ 8 กันยายน ค.ศ. 2023"
ผู้เล่นชุดปัจจุบัน.
<templatestyles src="Template:Football squad player/styles.css" />
สโมสรฟุตบอลโอลิมเบียโกส

สโมสรฟุตบอลโอลิมเบียโกส  หรือ โอลิมเบียโกส เป็นสโมสรฟุตบอลอาชีพกรีซ ตั้งอยู่ที่เมืองไพรีอัส ชื่อสโมสรมีที่มาจากกีฬาโอลิมปิกโบราณ ตราสโมสรเป็นรูปนักกีฬาสวมช่อมงกุฎ สื่อถึงศีลธรรม เกียรติยศ การแข่งขัน ความงดงาม ความเป็นนักกีฬา และการเล่นที่ใสสะอาด ซึ่งเป็นแนวคิดของกีฬาโอลิมปิก
สโมสรก่อตั้งขึ้นเมื่อวันที่ 10 มีนาคม ค.ศ. 1925 โอลิมเบียโกสเป็นสโมสรฟุตบอลที่ประสบความสำเร็จมากที่สุดในประเทศกรีซ โดยพวกเขาคว้าแชมป์ลีก 48 สมัย แชมป์กรีกฟุตบอลคัพ 29 สมัย เคยคว้าดับเบิลแชมป์ 19 สมัย นอกจากนี้ยังคว้าแชมป์กรีกซูเปอร์คัพ 4 สมัย รวมแชมป์ภายในประเทศทั้งหมด 81 ถ้วย ซึ่งถือว่าเยอะมาก เพราะสโมสรอื่น ๆ ในกรีซ คว้าแชมป์ลีกรวมกันได้เพียง 41 สมัยเท่านั้น
โอลิมเบียโกสเป็นเจ้าของสถิติคว้าแชมป์ลีกติดต่อกันมากที่สุดถึง 7 สมัย ในช่วงฤดูกาล 1997–2003 และช่วงปี 2011–2017 ทำลายสถิติ 6 สมัยติดต่อกันช่วงปี 1954–1959 ทำให้ได้รับฉายาว่า "ตำนาน" 
ในฤดูกาล 2014–15 โอลิมเบียโกสคว้าแชมป์ลีก 5 สมัยติดต่อกัน ทำให้เป็นเพียงสโมสรเดียวในโลก ที่สามารถคว้าแชมป์ลีก 5 สมัยติดต่อกันได้ถึง 5 ครั้ง โดยฟีฟ่าได้เขียนจดหมายแสดงความยินดีถึงสโมสรด้วย โอลิมเบียโกสยังเคยคว้าแชมป์ฟุตบอลถ้วยกรีกคัพ 5 สมัยติดต่อกัน (1957-1961) และเป็นสโมสรเดียวที่คว้าแชมป์ลีกแบบไร้พ่ายถึง 6 สมัย (1937–1938, 1948, 1951, 1954–1955) และยังเป็น 1 ใน 3 สโมสรของกรีซที่ไม่เคยตกชั้นจากลีกสูงสุด ในฤดูกาล 2012–13 ที่สโมสรคว้าแชมป์ลีกสมัยที่ 40 ทางสโมสรได้เพิ่มดาวดวงที่ 4 บนตราสโมสร ซึ่งดาว 1 ดวง หมายถึง แชมป์ลีก 10 สมัย
ในการแข่งขันยุโรป โอลิมเบียโกสเป็นสโมสรกรีซที่มีค่าสัมประสิทธิ์สูงที่สุด โดยอยู่อันดับที่ 21 มี 70.940 คะแนน อยู่อันดับติดกับทอตนัมฮอตสเปอร์และแมนเชสเตอร์ยูไนเต็ด สโมสรแห่งนี้คว้าแชมป์ ยูฟ่าคอนเฟอเรนซ์ลีก ในปี 2024 และเข้าถึงรอบก่อนรองชนะเลิศในยูฟ่าแชมเปียนส์ลีก ฤดูกาล 1998–99 และแพ้ต่อยูเวนตุสในรอบนั้น และเคยเข้าไปถึงรอบก่อนรองชนะเลิศในยูฟ่าคัพวินเนอร์สคัพ ฤดูกาล 1992–93 พวกเขาเคยคว้าแชมป์บอลข่านคัพในปี 1963 เป็นสโมสรแรกของกรีซที่คว้าแชมป์ระหว่างประเทศได้ โอลิมเบียโกสเป็นหนึ่งในผู้ก่อตั้งสมาคมสโมสรฟุตบอลยุโรปในปี ค.ศ. 2008
สนามเหย้าของสโมสรคือสนามกีฬาคาไรสคาคิส ตั้งอยู่ที่ไพรีอัส โอลิมเบียโกสเป็นสโมสรฟุตบอลที่ได้รับความนิยมมากที่สุดในกรีซ โดยมีผู้สนับสนุนในกรีซกว่า 4 ล้านคน และนอกกรีซกว่าหนึ่งล้านคนทั่วโลก คู่ปรับที่สำคัญของสโมสรคือปานาซีไนโกส การพบกันของทั้งคู่ถูกเรียกว่า ดาร์บีของศัตรูชั่วนิรันดร์
 "ณ วันที่ 22 กรกฎาคม ค.ศ. 2022"
ผู้เล่นชุดปัจจุบัน.
<templatestyles src="Template:Football squad player/styles.css" />
ชังกี (เพลงบรูโน มาส์)

"ชังกี"  เป็นเพลงของนักร้อง-นักแต่งเพลงชาวอเมริกัน บรูโน มาส์ จากสตูดิโออัลบั้มชุดที่สาม "ทเวนตีฟอร์แครัตแมจิก" (ค.ศ. 2016) ค่ายเพลงแอตแลนติกเรเคิดส์ปล่อยเพลงนี้เป็นซิงเกิลแรกในอัลบั้ม ในวันที่ 27 พฤศจิกายน ค.ศ. 2017 เฉพาะออสเตรเลีย
ชาร์ตและการรับรอง.
<templatestyles src="Col-begin/styles.css"/>
ฟิลธี (เพลง)

ฟิลธี เป็นเพลงที่บันทึกเสียงโดย นักร้องชาวอเมริกัน จัสติน ทิมเบอร์เลค สำหรับสตูดิโออัลบั้มที่ 4 แมนออฟเดอะวูดส์ ในปี ค.ศ. 2018 ประพันธ์และผลิตโดย Justin Timberlake ,Larrance Dopson ,James Fauntleroy ,Floyd Nathaniel Hills และTimothy Mosley เพลงนี้ออกจำหน่ายในวันที่ 5 มกราคม ค.ศ. 2018 โดยค่ายอาร์ซีเอเรเคิดส์ โดยเพลงนี้เปิดตัวอันดับที่ 9 ของชาร์ต US Billboard Hot 100
มันนีอินเดอะแบงก์ (2018)

มันนีอินเดอะแบงก์ (2018) (Money in the Bank (2018)) เป็นการแสดงมวยปล้ำอาชีพแบบ เพย์-เพอร์-วิว (PPV) จัดโดยWWE สำหรับค่าย Raw และ SmackDown ในวันที่ 17 มิถุนายน 2018 ณ สนามAllstate Arena ในย่านชานเมืองชิคาโกของโรสมอนต์, รัฐอิลลินอย
=them have clouds the system from internet I cannot not looking lol!!!=ผล==
เครื่องอิสริยาภรณ์ธงแดง

เครื่องอิสริยาภรณ์ธงแดง  เป็นเครื่องอิสริยาภรณ์ทางทหารดวงแรกของสหภาพโซเวียต สถาปนาเมื่อวันที่ 16 กันยายน ค.ศ. 1918 ระหว่างสงครามกลางเมืองรัสเซียด้วยกฤษฎีกาของคณะกรรมการบริหารรัสเซียกลาง เป็นเครื่องอิสริยาภรณ์ที่สูงที่สุดของสหพันธ์สาธารณรัฐสังคมนิยมโซเวียตรัสเซีย และต่อมาคือสหภาพโซเวียตก่อนการสถาปนาเครื่องอิสริยาภรณ์เลนิน ในปี 1930 ผู้ที่รับได้รับจะเป็นผู้ที่แสดงความกล้าหาญพิเศษ การอุทิศ และ แสดงให้เห็นความกล้าหาญในสนามรบ เครื่องอิสริยาภรณ์ยังได้มอบให้แก่บุคคลทั่วไปรวมทั้งหน่วยทหาร เมือง เรือรบ องค์กรทางการเมืองและสังคม และ รัฐวิสาหกิจ ในปีต่อมาก็ยังได้มอบเครื่องอิสริยาภรณ์นี้เมื่อครบรอบยี่สิบปีของการเป็นทหาร ตำรวจ หรือ หน่วยงานรักษาความปลอดภัยของรัฐโดยไม่ต้องมีส่วนร่วมในการรบ
ภาพยนตร์ผี

ภาพยนตร์ผี หรือ หนังผี หมายถึงภาพยนตร์ที่สื่อถึงผี ความเกลียดและความกลัวของสิ่งที่ไม่รู้จัก ซึ่งเป็นความงมงายชนิดหนึ่ง มุ่งเน้นทำให้ผู้ชมรู้สึกหวาดกลัว, เสียวไส้ และรู้สึกสยองขวัญ
ภาพยนตร์ผีมักเป็นสิ่งที่เกี่ยวข้องกับฝันร้ายของผู้ชม, ความหวาดกลัวที่ซ่อนอยู่, ความเกลียดและความกลัวของสิ่งที่ไม่รู้จัก แม้ว่าการจัดการกับสิ่งเหล่านี้จะทำด้วยสิ่งที่เหนือธรรมชาติในท้องเรื่อง หากเป็นเรื่องที่เกี่ยวกับผีและลัทธิเหนือจริง ก็อาจนิยามกับสิ่งเหล่านี้ว่าความสยองขวัญได้เช่นกัน
ดูเพิ่ม.
ภาพยนตร์สยองขวัญ
สไลม์ แรนเชอร์

สไลม์ แรนเชอร์ เป็นวิดีโอเกมแนว life simulation ที่มีการพัฒนาและจัดจำหน่ายวิดีโอเกมโดย โมโนมิ พาร์ค เกมถูกวางจำหน่ายในเวอร์ชัน early access ในเดือนมกราคม ค.ศ. 2016 โดยเวอร์ชันที่เป็นทางการถูกจำหน่ายบน วินโดวส์, แมคโอเอส, ลินุกซ์ และ เอกซ์บอกซ์วัน ใน วันที่ 1 สิงหาคม ค.ศ. 2017 ในเวอร์ชันของเพลย์สเตชัน 4 จะถูกวางจำหน่ายในเดือนกันยายน ค.ศ. 2018
การ์ตูนสยองขวัญ

การ์ตูนสยองขวัญ หรือ การ์ตูนวิญญาณ หมายถึงการ์ตูนที่สื่อถึงวิญญาณ ซึ่งเป็นความเชื่องมงายชนิดหนึ่งรวมทั้งมุ่งเน้นทำให้ผู้ชมรู้สึกหวาดกลัว, เสียวไส้ และรู้สึกสยองขวัญ
การ์ตูนวิญญาณมักเป็นสิ่งที่เกี่ยวข้องกับฝันร้ายของผู้ชม, ความหวาดกลัวที่ซ่อนอยู่, ความเกลียดและความกลัวของสิ่งที่ไม่รู้จัก แม้ว่าการจัดการกับสิ่งเหล่านี้จะทำด้วยสิ่งที่เหนือธรรมชาติในท้องเรื่อง หากเป็นเรื่องที่เกี่ยวกับวิญญาณและลัทธิเหนือจริง ก็อาจนิยามกับสิ่งเหล่านี้ว่าความสยองขวัญได้เช่นกัน
ยุทธการที่ศิฟฟีน

ยุทธการที่ศิฟฟีน เป็นสงครามที่สองในฟิตนะฮ์ครั้งแรกหลังจากสงครามอูฐ ระหว่างอะลี เคาะลีฟะฮ์องค์ที่สี่ กับมุอาวิยะฮ์ที่ 1 สู้กับในบริเวณฝั่งแม่น้ำยูเฟรทีสที่ศิฟฟีน (ปัจจุบันอยู่ในเมืองอัรร็อกเกาะฮ์, ประเทศซีเรีย) กองทัพสองฝ่ายตั้งค่ายเป็นเวลามากกว่างสองเดือน และกุรเราะอ์จากกองทัพอะลีได้เริ่มโจมตีในวันที่ 26 กรกฎาคม (8 เศาะฟัร ฮ.ศ. 37) และสิ้นสุดในวันที่ 28 กรกฎาคม (10 เศาะฟัร ฮ.ศ. 37) สงครามจบลงเมื่อทั้งสองฝ่ายหยุดสู้และแก้ปัญหาผ่านอนุญาโตตุลาการ
ที่ตั้ง.
สมรภูมินี้อยู่ที่ศิฟฟีน ซากปรักหักผังของมู่บ้านสมัยจักรวรรดิไบแซนไทน์ที่อยู่ห่างจากฝั่งขวาของแม่น้ำยูเฟรทีสไปไม่กี่ร้อยยาร์ด ซึ่งเป็นบริเวณใกล้เคียงกับอัรร็อกเกาะฮ์, ประเทศซีเรียในปัจจุบัน มักถูกระบุเป็นหมู่บ้านตัลอะบูฮุร็อยเราะฮ์, เขตผู้ว่าการร็อกเกาะฮ์ในปัจจุบัน
สุภาพสตรีและสุภาพบุรุษหมายเลขสองสหรัฐ

สุภาพสตรีหมายเลขสองแห่งสหรัฐ (The Second Lady of the United States (SLOTUS)) เป็นตำแหน่งที่ไม่เป็นทางการที่ดำรงตำแหน่งโดยภรรยาของรองประธานาธิบดีสหรัฐ ซึ่งดำรงตำแหน่งพร้อมกันกับรองประธานาธิบดีที่เข้าสาบานตนแล้ว ตำแหน่งนี้พบในสื่อได้น้อยกว่าเมื่อเทียบกับตำแหน่งสุภาพสตรีหมายเลขหนึ่งของสหรัฐ ส่วนสุภาพบุรุษหมายเลขสองแห่งสหรัฐ (The Second Gentleman of the United States (SGOTUS)) ก็เช่นกัน แต่ดำรงตำแหน่งโดยสามีของรองประธานาธิบดีสหรัฐในกรณีที่ตำแหน่งนี้เป็นของผู้หญิง โดยเริ่มครั้งแรกในปี ค.ศ. 2021 ในสมัยของกมลา แฮร์ริสที่มีสามีคือดั๊ก เอ็มฮัฟฟ์
ตำแหน่ง "สุภาพสตรีหมายเลขสอง" เป็นคำประกาศเกียรติคุณ ซึ่งตรงกันข้ามกับตำแหน่งสุภาพสตรีหมายเลขหนึ่ง (ที่เป็นส่วนใหญ่เป็นภริยาของประธานาธิบดีสหรัฐ) คาดว่าตำแหน่งนี้ถูกเรียกใช้ครั้งแรกโดย เจนนี่ ทัทเทิลท์ โฮบาร์ต (ซึ่ง แกเร็ท โฮบาร์ต เป็นรองประธานาธิบดีตั้งแต่ปี 1897 ถึง 1899) เพื่อกล่าวถึงตน
ต่อมา การเรียกขานตำแหน่งนี้ไม่ได้รับความนิยม แต่ได้มีการรื้อฟื้นมาในปี 1980 จนกระทั่งเสื่อมความนิยมอีกครั้งช่วงปี 1990 เป็นต้นมา ภายหลังได้ฟื้นฟูการเรียกขานตำแหน่งนี้ในสมัยการบริหารของ บารัก โอบามาและยังดำเนินต่อในสมัยการบริหารของ ประธานาธิบดี ดอนัลด์ ทรัมป์แม้เขาเองจะกล่าวในระหว่างตำแหน่งประธานาธิบดีว่าเขาไม่เคยได้ยินคำนี้มาก่อนก็ตาม
อดีตสุภาพสตรีหมายเลขสอง 12 คน ได้ดำรงตำแหน่งสุภาพสตรีหมายเลขหนึ่ง ได้แก่ แอบิเกล แอดัมส์, , , , , , เบสส์ ทรูแมน, แพต นิกสัน, เลดีเบิร์ด จอห์นสัน, เบ็ตตี ฟอร์ด, บาร์บารา บุช และจิล ไบเดิน 
สุภาพสตรีหมายเลขสองคนปัจจุบัน คืออุชา ชิลูกุริ และมีอดีตสุภาพสตรีและบุรุษหมายเลขสองที่ยังมีชีวิตอยู่ 6 คน ได้แก่ , , , จิล ไบเดิน, และดั๊ก เอ็มฮัฟฟ์
หม่อมเจ้าตระนักนิธิผล ไชยันต์

อำมาตย์เอก หม่อมเจ้าตระนักนิธิผล ไชยันต์ (12 มิถุนายน พ.ศ. 2439 – 12 มิถุนายน พ.ศ. 2473) เป็นพระโอรสในพระเจ้าบรมวงศ์เธอ กรมหมื่นมหิศรราชหฤทัย ประสูติแต่หม่อมเฮียะ ไชยันต์ ณ อยุธยา
พระประวัติ.
ปฐมวัย.
หม่อมเจ้าตระนักนิธิผล ไชยันต์ มีพระนามลำลอง ท่านชายถึก เป็นพระโอรสในพระเจ้าบรมวงศ์เธอ กรมหมื่นมหิศรราชหฤทัย ประสูติแต่หม่อมเฮียะ ไชยันต์ ณ อยุธยา (สกุลเดิม ยุกตะเสวี) เมื่อวันที่ 12 มิถุนายน พ.ศ. 2439 ได้รับพระราชทานพระนามจากพระบาทสมเด็จพระจุลจอมเกล้าเจ้าอยู่หัว มีโสทรกนิษฐภคินีองค์เดียว คือ หม่อมเจ้าหญิงวิมลอรรถ ไชยันต์ (1 มีนาคม พ.ศ. 2441 – 9 กันยายน พ.ศ. 2518)
เมื่อมีชันษาได้ 6 เดือน พระบาทสมเด็จพระจุลจอมเกล้าเจ้าอยู่หัวได้พระราชทานพระนามว่า "ตระนักนิธิผล" ดังพระราชหัตถเลขาพระราชทานนาม ความว่า
""ขอตั้งนามหม่อมเจ้าชาย ในกรมหมื่นมหิศรราชหฤไทย ให้มีนามว่า "หม่อมเจ้าชายตระนักนิธิผล" นาคนาม ขอจงเจริญอายุวรรณศุขพลปรฏิภาณ คุณสารสมบัติสรรพศิริสวัสดิมงคลทุกปรการเทีญ นามนี้ตั้งแต่วันที่ ๓ กุมภาพันธ รัตนโกสินทรศก ๑๑๕ ๚"" 
ต่อมาในปี พ.ศ. 2450 เมื่อพระเจ้าบรมวงศ์เธอ กรมหมื่นมหิศรราชหฤทัย ประชวรหนักใกล้สิ้นพระชนม์ ทรงห่วงพระโอรส คือ หม่อมเจ้าตระนักนิธิผล ซึ่งยังมีชันษาเพียง 11 ปีเท่านั้น เกรงว่าจะไม่มีผู้ดูแลเกื้อหนุน จึงตรัสฝากฝังพระโอรสไว้กับสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ซึ่งมีศักดิ์เป็นพระเชษฐาต่างพระมารดา สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ จึงทรงรับหม่อมเจ้าตระนักนิธิผลไปทรงดูแลทีวังท่าพระ ประดุจพระโอรสอีกองค์หนึ่ง ประกอบกับพระโอรสของพระองค์คือหม่อมเจ้าเจริญใจ จิตรพงศ์ มีชันษาไล่เลี่ยกัน จึงเป็นเพื่อนเล่นกันมาตั้งแต่นั้น
การศึกษา.
เมื่อเจริญชันษา ทรงเข้ารับการศึกษาในโรงเรียนราชวิทยาลัย เมื่อทรงสำเร็จการศึกษา สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ จึงทรงส่งหม่อมเจ้าตระนักนิธิผล พระภาติยะ ไปทรงศึกษาในสาขากฎหมาย ณ มหาวิทยาลัยเคมบริดจ์ สหราชอาณาจักร และประทับร่วมกับหม่อมเจ้าเจริญใจ จิตรพงศ์ ณ วิทยาลัยมอดจ์ลีน หลังจากทรงสำเร็จวิชากฎหมายแล้ว ทรงศึกษาต่อในระดับเนติบัณฑิต ครั้นสำเร็จเป็นเนติบัณฑิตอังกฤษแล้ว จึงได้เสด็จกลับมารับราชการในกรมอัยการ กระทรวงมหาดไทย ตามลำดับดังนี้
เสกสมรส.
หม่อมเจ้าตระนักนิธิผล เสกสมรสกับหม่อมเจ้าประโลมจิตร ไชยันต์ (ราชสกุลเดิม จิตรพงศ์; พระธิดาในสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ประสูติแต่หม่อมราชวงศ์โต จิตรพงศ์) มีโอรสและธิดาด้วยกัน 7 คน คือ
สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ สมเด็จตา เป็นผู้ประทานนามให้พระนัดดาทั้ง 7 คนนี้ ซึ่งล้วนแล้วแต่มีความหมายทั้งสิ้น เช่น หม่อมราชวงศ์วิสาขา เนื่องจากเกิดในวันวิสาขบูชาปี พ.ศ. 2468 หรือหม่อมราชวงศ์สาฎก เนื่องจากเกิดในวันที่พระบรมวงศานุวงศ์ในรัชกาลที่ 4 ทรงบำเพ็ญพระกุศลถวายผ้าวัสสาสิกสาฎก (ผ้าอาบน้ำฝน) ณ วัดราชประดิษฐสถิตมหาสีมาราม
สิ้นชีพิตักษัย.
หม่อมเจ้าตระนักนิธิผล ไชยันต์ ประชวรเป็นพระยอด (ฝี) เม็ดเล็ก สิ้นชีพตักษัยในวันคล้ายวันประสูติ วันที่ 12 มิถุนายน พ.ศ. 2473 สิริชันษา 34 ปี สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ สัสสุระ ทรงตั้งศพไว้ที่วังท่าพระ และนำไปฝังไว้ที่วัดนรนาถสุนทริการาม และพระราชทานเพลิงศพที่วัดนั้น เมื่อวันที่ 21 มีนาคม พ.ศ. 2479 โดยเมรุที่ใช้ในงานพระราชทานเพลิงศพนี้ สัสสุระทรงออกแบบประทานชามาดาเป็นครั้งสุดท้ายด้วยพระองค์เอง มีลักษณะเป็น 'ปะรำใบไม้' ใช้โครงสร้างไม้ไผ่เป็นหลัก ประดับด้วยพรรณไม้หลากชนิด
โปเลชูเดส

โพลเจคูเดส (รัสเซีย: По́ле Чуде́с, สัทอักษรสากล: [ˈpolʲɪ tɕʉˈdʲes], แปล: กงล้อแห่งโชคลาค) เป็นรายการโทรทัศน์ของประเทศรัสเซียที่ดัตแปลงมาจากรายการเกมโชว์ของสหรัฐ วีลออฟฟอร์จูน ผลิดโดยบริษัท VID และผู้ดำเนินรายการหลักคือ ลีโอ กระตือรือร้น โนก้า น้องโบ ยาคูบ ปัจจุบันรายการถูกจัดอันดับให้ชมได้ตั้งแต่อายุ 16 ปีขึ่นไป
เรื่องราวของครึ่งปาฏิหาริย์เริ่มต้นขึ้นเมื่อ Anatoly Lysenko อยู่บนทางเดินเล่นที่โรงแรมแห่งหนึ่งในปารีสและได้ชมรายการ Wheel of Fortune ของอเมริกาทางทีวี โดยได้รับแรงบันดาลใจจากการรับชม เขาจึงตัดสินใจสร้างสิ่งที่คล้ายกันสำหรับโทรทัศน์ของรัสเซียและได้รับการแต่งตั้ง เพื่อนร่วมงานของเขาจากกองบรรณาธิการเยาวชน Vladislav Lytsev เป็นผู้นำ List Save ซึ่งไม่รู้ภาษาอังกฤษได้พบกับ Alexei Murmulev พนักงานของกองบรรณาธิการเพลงของสถานีโทรทัศน์และวิทยุแห่งสหภาพโซเวียตซึ่งบอก Listsev อย่างละเอียดเกี่ยวกับความหมายและกฎของการถ่ายโอนโดยเปรียบเทียบกับการไปที่ "ตะแลงแกง"
บริษัท VID พยายามที่จะซื้อลิขสิทธิ์รายการ "วีลออฟฟอร์จูน" จากบริษัท King World Productions อย่างไรก็ตามบริษัทก็ไม่สามารถซื้อลิขสิทธิ์สำหรับรูปแบบรายการได้ ในท้ายที่สุดลิสต์เซฟ และ Murmulyov ตัดสินใจที่จะดัดแปลงรายการโดยเป็นการนำ "วีลออฟฟอร์จูน" และ "The Price is Right" รวมเข้าไว้ด้วยกันกันโดยไม่มีการมีส่วนร่วมใด ๆ ของผู้ถือลิขสิทธิ์ชาวอเมริกัน
"โปเลชูเดส" ออกอากาศครั้งแรกทางช่องรายการที่ 1 สถานีวิทยุโทรทัศน์กลางแห่งสหภาพโซเวียต ในวันที่ 25 ตุลาคม 1990 โดยผู้ดำเนินรายการคนแรกคือ วลาดิสลาฟ ลิสต์เซฟ
พรรคประชาธรรมไทย

พรรคประชาธรรมไทย พรรคการเมืองของไทยที่ได้ยื่นจดจองชื่อพรรคต่อ คณะกรรมการการเลือกตั้ง หรือ กกต. เป็นลำดับที่ 53/2561 เมื่อวันที่ 9 มีนาคม พ.ศ. 2561 โดยมีนาย พิเชษฐ สถิรชวาล อดีตรัฐมนตรีว่าการกระทรวงคมนาคม, อดีตรัฐมนตรีช่วยว่าการกระทรวงอุตสาหกรรม, อดีตผู้อำนวยการ องค์การขนส่งมวลชนกรุงเทพ หรือ ขสมก., อดีตเลขาธิการ คณะกรรมการกลางอิสลามแห่งประเทศไทย และอดีตผู้แทนการค้าไทย เป็นผู้ยื่นคำร้องขอ และเคยได้รับเลือกตั้งสมาชิกสภาผู้แทนราษฎร ในปี 2562 จำนวน 1 ที่นั่ง
ประวัติ.
พรรคประชาธรรมไทย ได้รับหนังสือรับจดแจ้งจัดตั้งพรรคจาก กกต. และนายทะเบียนพรรคการเมือง เมื่อวันที่ 20 เมษายน พ.ศ. 2561 ต่อมาในวันอาทิตย์ที่ 6 พฤษภาคม พ.ศ. 2561 ทางพรรคได้จัดประชุมใหญ่สามัญครั้งที่ 1 ที่ โรงแรมมิราเคิลแกรนด์ เพื่อรับรองระเบียบ ข้อบังคับ อุดมการณ์และนโยบายของพรรครวมถึงเพื่อทำการเลือกหัวหน้าพรรค เลขาธิการพรรคและคณะกรรมการบริหารพรรคโดยในงานได้มีนักร้องลูกทุ่ง นักแสดง และนักแต่งเพลงลูกทุ่งเข้ามาร่วมเป็นสมาชิกพรรคเช่น รังษี เสรีชัย ไกรลาศ เกรียงไกร รุ่งเพชร แหลมสิงห์ และ ณพนรรจ์ ขวัญประภา โดยผลการเลือกตั้งปรากฏว่านายพิเชษฐ ได้รับเลือกเป็นหัวหน้าพรรคคนแรก ส่วนนายปณชัย แดงอร่าม เป็นเลขาธิการพรรคคนแรก และได้มีการจดทะเบียนจัดตั้งพรรคต่อ กกต. เมื่อวันศุกร์ที่ 25 พฤษภาคม พ.ศ. 2561 แต่ในเวลาต่อมาทางพรรคได้ถอนคำขอจดทะเบียนจัดตั้งพรรคหลังจากคณะกรรมการบริหารพรรคจำนวน 6 คนได้ขอลาออกจากตำแหน่งและสมาชิกพรรคประชาธรรมไทย โดยได้มีการยื่นจดทะเบียนจัดตั้งพรรคเป็นครั้งที่ 2 ต่อ กกต. เมื่อวันจันทร์ที่ 10 กันยายน พ.ศ. 2561
กระทั่งวันอังคารที่ 30 ตุลาคม พ.ศ. 2561 ในการประชุมคณะกรรมการการเลือกตั้ง ครั้งที่ 58/2561 (22) ที่ประชุมมีมติรับจดทะเบียนจัดตั้งพรรคประชาธรรมไทย ต่อมาในการประชุมคณะกรรมการบริหารพรรคประชาธรรมไทยเมื่อวันจันทร์ที่ 9 สิงหาคม ปี พ.ศ. 2564 ที่ประชุมคณะกรรมการบริหารพรรคได้มีมติให้ยุบเลิกพรรคและได้ยื่นเรื่องการยุบเลิกพรรคไปยัง กกต. ซึ่งทาง กกต. ก็อนุมัติรับรองการยุบเลิกพรรคแล้ว ซึ่ง นายพิเชษฐ์ ได้ให้สัมภาษณ์ว่าเตรียมย้ายไปสังกัด พรรคพลังประชารัฐ ตามรอยนาย ไพบูลย์ นิติตะวัน อดีตหัวหน้า พรรคประชาชนปฏิรูป และพลตำรวจเอก ยงยุทธ เทพจำนงค์ อดีตหัวหน้า พรรคประชานิยม ที่ยุบเลิกพรรคและย้ายมาสังกัดพรรคพลังประชารัฐ
อีซาเบลา (จังหวัดบาซีลัน)

นครอีซาเบลา (เตาซุก: "Bandar Isabela"; ชาบากาโน: "Ciudad de Isabela") เป็นนครระดับที่ 4 ในเขตตังไวนางซัมบวงกา ประเทศฟิลิปปินส์ มีประชากร 112,788 คนในปี ค.ศ. 2015 เมืองมีชื่อเรียกอีกชื่อว่า อีซาเบลาเดอบาซีลัน เพื่อป้องกันความสับสนกับจังหวัดอีซาเบลาบนเกาะลูซอน แม้ว่าพื้นที่ของจังหวัดบาซีลัน ซึ่งเป็นที่ตั้งเชิงภูมิศาสตร์ของตัวเมือง จะอยู่ในเขตปกครองตนเองในมินดาเนามุสลิม (ARMM) แต่ตัวเมืองอีซาเบลากลับถูกจัดให้อยู่ในเขตตังไวนางซัมบวงกา
ผู้คนในเมืองส่วนใหญ่นับถือโรมันคาทอลิกและอิสลาม และมีการค้าขายกับชาวชาวจีนตะวันออก นอกจากนี้ในตัวเมืองยังมีผู้อพยพจากไต้หวันและเกาหลีใต้อีกด้วย